કર્ણાટકમાં રાજકીય સ્થિતિ ડામાડોળ છે તેવામાં સોમવારે બી એસ યેદિયુરપ્પા લિંગાયત સમાજના નેતા બસાવારાજ બોમ્મઈ સાથે ગુપ્ત રીતે અમદાવાદ દોડી આવ્યા હતા. યેદિયુરપ્પાની એકાએક અમદાવાદની મુલાકાતથી કર્ણાટકમાં સત્તાનું શાસન હાલક ડોલક થયું હોવાની અટકળોને સમર્થન મળ્યું હતું. એવું માનવામાં આવે છે કે કર્ણાટકની વર્તમાન સ્થિતિનો તાગ આપવા યેદિયુરપ્પા અમદાવાદ શાહને મળવા પહોંચ્યા હતા.